Kurt Gerstein (født 11. august 1905 i Münster; død 25. juli 1945 i Paris) var en hygienefagmann i Waffen-SS, først med graden Obersturmführer. Han var i tilintetgjørelsesleirene Belzec og Treblinka i 1942. Der var han vitne til bruken av eksos under massemord; han var også senere vitne til bruken av Zyklon B for samme formål. Under andre verdenskrig forsøkte Gerstein å informere nøytrale land om sine observasjoner. Etter den tyske kapitulasjonen la han frem sine vitnesbyrd skriftlig. "Gersteinrapporten" ble nevnt under Nürnbergprosessen som bevis for leveranser av Zyklon B til Auschwitz.